Baba in koma ná amper-verdrinking by dagmoeder | Maroela Media
Baba in koma ná amper-verdrinking by dagmoeder
'n Een jaar oue baba is in 'n mediese koma in die Rooikruis-kinderhospitaal in Kaapstad, nadat hy byna verdrink het op sy eerste dag by 'n dagmoeder op Saldanha aan die Weskus.
Jessica Lange, 'n enkelma, het die naweek van die Kaap na Saldanha verhuis en haar seun JD Maandagoggend omstreeks 07:30 in Carien Möller (64), 'n dagmoeder wat sy al jare lank ken, se sorg gelos. Dit was Lange se eerste dag by 'n nuwe werk, maar 40 minute later het sy 'n oproep gekry dat JD amper verdrink het en op pad is na die hospitaal op Vredenburg.
By die hospitaal aangekom is JD per helikopter na die Rooikruis-hospitaal in Kaapstad gevlieg, waar hy in 'n mediese koma geplaas is. Lange het aan Maroela Media gesê dat sy vol vertroue is dat JD ten volle gaan herstel. "JD haal self asem en reageer op musiek. Ek word omring deur geliefdes en ons vat dit dag vir dag," sê Lange. Sy wil nie in hierdie stadium die skuld vir wat gebeur het op iemand se skouers plaas nie, maar vra dat mense eerder vir JD bid. Boodskappe oor sy toestand word op die JD Lange-blad op Facebook gedeel.
Die Möllers en Wildes sê dat selfverwyt hulle gedaan maak. Die houthek na die swembad was toe, en JD sou onmoontlik by die hoë knip kon bykom. Hulle vermoed hy het deur die voordeur en deur 'n omheinde tuintjie aan die kant van die huis, na die swembadgedeelte geloop en in die swembad beland.
"Volgens die dokters sou JD nie gelewe het as Jimmy nie aangehou het met die KPR nie," het Möller gesê.
In die nuus Saldanha Wes-Kaap
Wag, die kind is 1 jaar oud? Iets is nie reg.
My dokter vriendin het my geleer mens moet aanhou met "CPR" tot die ambulans dienste kom, tot 2 ure lank.
'n Dokumentêr het my geleer mens moet die liggaam en veral die brein, so koud as moontlik hou.
N ongeluk gebeur so vinnig
Hoop en glo OP God dat hy gou herstel en mamma en almal hom soos good kan oppas
Sterkte aan almal. Klein kindertjies is eintlik gebore McGyvertjies en ons as volwassenes is geneig om hulle te onderskat.